google/wiki40b huggingface dataset:
प्रीति दुबे

जीवन

इनका जन्म 13 जून 1998 को गोरखपुर के खजनी इलाके के भेउसा नामक स्थान में हुआ था। इनका परिवार पूर्वोत्तर रेलवे की बौलिया रेलवे कॉलोनी में रहता है। इनके पिता अवधेश कुमार दुबे पूर्वोत्तर रेलवे में सहायक यार्ड मास्टर पद पर काम करते हैं। इनके 3 बच्चों में दो पुत्र और एक पुत्री हैं। सबसे छोटी पुत्री प्रीति दुबे हैं। इन्हें चौथी कक्षा से ही हॉकी खेलने में रुचि थी। इस कारण पाँचवीं तक अपनी पढ़ाई शहर में पूरी करने के बाद 2008 में यह वीर बहादुर सिंह खेल महाविद्यालय में पढ़ने लगीं। यहाँ छठी से आठवीं कक्षा तक अपनी पढ़ाई पूरी की और यहीं से इन्होंने हॉकी सीखा और इसके बाद ग्वालियर की महिला खेल अकादमी में चले गई। इसके बाद वर्तमान में यह ग्वालियर के ही किडीज कॉर्नर नामक विद्यालय में पढ़ रही हैं।

सफर

प्रीति ने छः वर्ष की उम्र से हॉकी खेलना शुरू किया था। 2014 में इन्हें भारतीय जूनियर महिला हॉकी टीम में लिया गया और इसके बाद नवंबर में इन्हें सीनियर टीम में चुन लिया गया। दक्षिण एशियाई खेलों में नेपाल के खिलाफ पहला गोल दागने पर उन्हें एक लाख रुपये का विशेष पुरस्कार मिला। 26 मार्च को अंतरराष्ट्रीय हॉकी में अपकमिंग प्लेयर ऑफ द ईयर का खिताब मिला। इन्हें हॉकी भारत ने पुरस्कार के रूप में ट्रॉफी के साथ साथ ₹10 लाख रुपये भी दिये।
भस्म

आयुर्वेद में, निस्तापन (कैल्सिनेशन) से प्राप्त पदार्थों (औषधियों) को भस्म कहते हैं।
शहीद भगत सिंह नगर जिला

विवरण

इस जिले में स्थित गुरूद्वारे व मंदिर खूबसूरत होने के साथ-साथ ऐतिहासिक झलक भी दिखलाते हैं। इस जगह को पहले नौशार के नाम से जाना जाता था। यह जिला पंजाब के होशियारपुर और जालंधर जिलों से घिरा हुआ है। माना जाता है कि नववंशशहर का निर्माण अफगान मिलिटरी के चीफ नौशार खान ने करवाया था। यह जिला सतलुज नदी के किनारे स्थित है।
कोलारस विधानसभा निर्वाचन क्षेत्र

See Also

कोलारस
ध्वनि संचालित एक्स्चेंज

ध्वनिसंचालित एक्स्चेंज (अंग्रेज़ी: वॉयस ऑपरेटेड एक्सचेंज, लघुरूप: वीओएक्स या वॉक्स) एक इलेक्ट्रॉनिक उपकरण होता है, एक वॉकी-टॉकी जैसा होता है। इस प्रणाली द्वारा बहुत हल्की सी ध्वनि या मानव वार्तालाप को पकड़कर स्पीकर में संवर्धित कर सुनाया जा सकता है। ये ध्वनि संकेत मिलते ही स्वतः ही कार्य चालू कर देता है। जब उपभोक्ता इसमें बोलता है, सिर्फ उतनी देर तक ही ट्रांसमीटर चालू रहता है और बोलना रूकते ही यह भी स्वतः ही बंद हो जाता है। यह प्रयोग किए जाने वाले पी.टी.टी (प्रेस टू टॉक) बटन से कहीं बेहतर होता है। इसके साथ ही इसे मैनुअल तरीके से भी प्रयोग किया जा सकता है। मोबाइल फोन उपकरणों में वी.ओ.एक्स का प्रयोग बैटरी चार्ज बचाने के किये किया जाता है। कुछ मोबाइल फोन, टू वे रेडियो, फोन रिकॉर्डर और टेप रिकॉर्डर आदि में भी वीओएक्स का विकल्प होता है।
वीओएक्स में एक ट्रांसमीटर लगा होता है, जो कि सूचनाओं को ग्रहण करता है। इसका ध्वनि पकड़ने वाला माइक्रोफोन जिसे ईयरपीस भी कहते हैं, ये सिर के पास होता है और सेंसर चेहरे के पास, ताकि आवाज की जसा सी भी फुसफुसाहट को भी सुना जा सकें। ध्वनि के समाप्त होने के कुछ अंतराल तक इसका सर्किट सक्रिय रहता है, इस निश्चित अंतराल में कोई ध्वनि न मिलने की दशा में स्वत: ही बंद हो जाता है। दोबारा थोड़ी सी भी आवाज होते ही यह स्वतः ही सक्रिय हो जाता है।
इसका प्रणाली का प्रयोग हाल ही में २६ नवम्बर २००८ मुंबई में श्रेणीबद्ध गोलीबारी में राष्ट्रीय सुरक्षा समूह की टीम ने किया था। नासा के अभियानों में भी दौरान वीओएक्स का प्रयोग बहुत हुआ था, जिसने इस तकनीक को चलन में ला दिया। बम कांड या गोलीबारी आदि की स्थिति में इस स्विच के लिए एक बड़ी समस्या होती है। भीषण गोलाबारी और फायरिंग के समय यह स्विच उसकी आवाज से भी सक्रिय हो जाता है, जो इस उपकरण की प्रमुख कमी है।
एंगोप

यह अंगोला की एक प्रमुख समाचार संस्था है।
लान्तनौमापुक

विवरण

लान्तनौमा पाँच भागों और 100 से अधिक अध्यायों में बंटा हुआ है। इसके पहले हिस्से में आइसलैंड के पाए जाने और यहाँ बसने वाले पहले लोगों की कहानी है, लेकिन बाद के भागों में पश्चिम से शुरू होकर दक्षिण तक बसने वालों की गिनती की गई है। 12वीं सदी तक बीतने वाली बहुत सी महत्वपूर्ण घटनाओं और पारिवारिक इतिहासों का भी वर्णन है। कुल मिलाकर 3,000 लोग और 1,400 बस्तियों का बखान किया गया है। यहाँ बसने वाले हर व्यक्ति के बारे में लिखा है कि वह कहाँ बसा और उसके आगे कौनसे वंशज हुए। कभी-कभी लोगों और जगहों के बारे में छोटी-छोटी कहानियाँ भी दी गई हैं। लान्तनौमा के अनुसार शुरू में 435 पुरुष यहाँ आकर बसे थे, जिनमें से अधिकतर द्वीप के उत्तरी और दक्षिण-पश्चिमी क्षेत्रों में रहने लगे। लान्तनौमापुक​ को किसने लिखा इस बात को लेकर मतभेद है। कुछ के अनुसार यह एक लेखक का काम है जबकि अन्य का मानना है कि उस काल में हुई सभाओं में सुनाए गए वर्णनों से इसे जोड़-जोड़कर बनाया गया।
नाभिकीय बल

परमाणु के नाभिक में स्थित प्रोटॉनों तथा न्यूट्रॉनों के बीच लगने वाला बल नाभिकीय बल (nuclear force) या न्युक्लिऑन-न्युक्लिऑन अन्तःक्रिया ( nucleon–nucleon interaction या residual strong force) कहलाता है।
जेसन होल्डर

जेसन होल्डर (अंग्रेजी :Jason Holder) (जन्म : ०५नवम्बर १९९१) एक बर्दादियन के हरफनमौला खिलाड़ी है जो वेस्टइंडीज क्रिकेट टीम के लिए खेलते हैं। होल्डर वर्तमान में विंडीज के  टेस्ट तथा एक दिवसीय अंतर्राष्ट्रीय क्रिकेट के कप्तान है। इन्होंने अपने वनडे कैरियर की शुरुआत जनवरी २०१३ में ऑस्ट्रेलिया क्रिकेट टीम के खिलाफ की थी जबकि टेस्ट की शुरुआत कुछ दिन बाद कर दी थी। इनके अलावा ट्वेन्टी-ट्वेन्टी कैरियर की शुरुआत की थी।
ज्ञानमीमांसा

ज्ञानमीमांसा (Epistemology) दर्शन की एक शाखा है। ज्ञानमीमांसा ने आधुनिक काल में विचारकों का ध्यान आकृष्ट किया।
दर्शनशास्त्र का ध्येय सत् के स्वरूप को समझना है। सदियों से विचारक यह खोज करते रहे हैं, परंतु किसी निश्चित निष्कर्ष से अब भी उतने ही दूर प्रतीत होते हैं, जितना पहले थे। आधुनिक काल में देकार्त (1596-1650 ई) को ध्यान आया कि प्रयत्न की असफलता का कारण यह है कि दार्शनिक कुछ अग्रिम कल्पनाओं को लेकर चलते रहे हैं। दर्शनशास्त्र को गणित की निश्चितता तभी प्राप्त हो सकती है, जब यह किसी धारणा को, जो स्वत:सिद्ध नहीं, प्रमाणित किए बिना न मानें। उसने व्यापक संदेह से आरंभ किया। उसकी अपनी चेतना उसे ऐसी वस्तु दिखाई दी, जिसके अस्तित्व में संदेह ही नहीं हो सकता : संदेह तो अपने आप चेतना का एक आकार या स्वरूप है। इस नींव पर उसने, अपने विचार में, परमात्मा और सृष्टि के अस्तित्व को सिद्ध किया। देकार्त की विवेचन-विधि नई थी, परंतु पूर्वजों की तरह उसका अनुराग भी तत्वज्ञान में ही थाु।
जॉन लॉक (1632-1704 ई) ने अपने लिये नया मार्ग चुना। सदियों से सत् के विषय में विवाद होता रहा है। पहले तो यह जानना आवश्यक है कि हमारे ज्ञान की पहुँच कहाँ तक है। इसी से ये प्रश्न भी जुड़े थे कि ज्ञान क्या है और कैसे प्राप्त होता है। यूरोप महाद्वीप के दार्शनिकों ने दर्शन को गणित का प्रतिरूप देना चाहा था, लॉक ने अपना ध्यान मनोविज्ञान की ओर फेरा "मानव बुद्धि पर निबंध" की रचना की। यह युगांतकारी पुस्तक सिद्ध हुई, इसे अनुभववाद का मूलाधार समझा जाता है। जार्ज बर्कले (1684-1753) ने लॉक की आलोचना में "मानवज्ञान" के नियम लिखकर अनुभववाद को आगे बढ़ाया और डेविड ह्यूम (1711-1776 ईदृ) ने "मानव प्रकृति" में इसे चरम सीमा तक पहुँचा दिया। ह्यूम के विचारों का विशेष महत्व यह है कि उन्होंने कांट (1724-1804 ईदृ) के "आलोचनवाद" के लिये मार्ग खोल दिया। कांट ने ज्ञानमीमांसा को दर्शनशास्त्र का केंद्रीय प्रश्न बना दिया। किंतु पश्चिम में ज्ञानमीमांसा को उचित पद प्रप्त करने में बड़ी देर लगी। भारत में कभी इसकी उपेक्षा हुई ही नहीं। गौतम के न्यायसूत्रों में पहले सूत्र में ही 16 विचारविषयों का वर्णन हुआ है, जिसके यथार्थ ज्ञान से नि:श्रेयस की प्राप्ति होती है। इनमें प्रथम दो विषय "प्रमाण" और "प्रमेय" हैं। ये दोनों ज्ञानमीमांसा और ज्ञेय तत्व ही हैं। यह उल्लेखनीय है कि इन दोनों में भी प्रथम स्थान "प्रमाण" को दिया गया है।

सत्य का स्वरूप

प्रत्येक निर्णय सत्य होने का दावा करता है। इस दावे का अर्थ क्या है?
निर्णय में दो प्रत्ययों या विचारों के संबंध की बात कही जाती है। यदि यह संबंध उन पदार्थों में भी विद्यमान है जो उन विचारों के मूल हैं, तो निर्णय सत्य है। सत्य का यह समाधान अनुरूपतावाद कहलाता है। विज्ञानवाद बाह्य जगत् को कल्पना मात्र कहता है, इसके अनुसार सत्ता में चेतनाओं और चेतन अवस्थाओं के अतिरिक्त कुछ भी नहीं है।
यदि कोई निर्णय शेष ज्ञान से संसक्त हो सकता है, तो वह सत्य है। यह अविरोधवाद है। आधुनिकवाद काल में अमरीका में व्यवहारवाद का प्रसार हुआ है। इसके अनुसार, जो धारणा व्यवहार में सफल सिद्ध होती है, वह सत्य है। सत्य कोई स्थायी वस्तु नहीं, जिसे हम देखते हैं; यह बनता है।
वास्तव में यहाँ दो प्रश्न हैं -- (त) सत्य का स्वरूप क्या है? (थ) किसी धारणा के सत्य होने की कसौटी क्या है? अनुरूपतावाद पहले प्रश्न का उत्तर देता है तथा अविरोधवाद और व्यवहारवाद दूसरे प्रश्न का।
चार धाम महामार्ग

चार धाम महामार्ग या ऑल वेदर एक्सप्रेसवे उत्तराखंड राज्य में एक प्रस्तावित एक हाईवे परियोजना है, जिसके अंतर्गत राज्य में स्थित चार धाम तीर्थस्थलों को एक्सप्रेस राष्ट्रीय राजमार्गों के माध्यम से जोड़ा जायेगा। परियोजना के अंतर्गत कम से कम १०-१५ मीटर चौड़े दो-लेन (प्रत्येक दिशा में) राष्ट्रीय राजमार्ग बनाये जायेंगे। इस परियोजना के अंतर्गत कुल ९०० किमी सड़कों का निर्माण होगा। भारत के तत्कालीन प्रधानमंत्री, नरेंद्र मोदी द्वारा दिसंबर २०१६ में इस परियोजना की आधारशिला रखी गयी थी।
दल चक्र

फूल के हरी पंखुड़ियों के भीतर दलचक्र स्थित रहता है। ये प्रायः रंगीन होते हैं तथा इनमें सुगन्ध भी मौजूद रहती है। रात के समय खिलने वाले पुष्पों के रंग सफेद होते हैं तथा उनमें तेज सुगन्ध होती है। दल चक्र के एक भाग को दल कहते हैं।
जाजड़ा

जाजड़ा एक जाट गोत्र है।
ब्रुनेई की संस्कृति

ब्रुनेई की संस्कृति मलय संस्कृतियों और इस्लामी धर्म से काफी प्रभावित है। संस्कृति देश के जनसांख्यिकीय मेकअप से भी प्रभावित है: आबादी के दो तिहाई से अधिक मलय हैं और शेष में चीनी, भारतीय और स्वदेशी समूह जैसे दयाक्स, दुसन और केदज़ान शामिल हैं। जबकि मानक मलय ब्रुनेई की आधिकारिक भाषा है, ब्रुनेई मलय और अंग्रेजी जैसी भाषाएं अधिक आम तौर पर बोली जाती हैं।इस्लाम ब्रुनेई का आधिकारिक धर्म है और ब्रुनेई ने 2014 से शरिया कानून लागू किया है।

भाषा

मानक मलय, जातीय मलेशिया द्वारा बोली जाने वाली भाषा, जो ब्रुनेई की आबादी का 65% से अधिक है, ब्रुनेई की आधिकारिक भाषा है। हालांकि, ब्रुनेई में सबसे व्यापक रूप से बोली जाने वाली भाषा ब्रुनेई मलय है, जो मानक मलय से उच्चारण, लेक्सिस और सिंटैक्स जैसे क्षेत्रों में काफी अलग है। इसके अलावा, स्वदेशी समुदायों द्वारा बोली जाने वाली कई अन्य मलय बोलीभाषाएं हैं, जैसे दयाक और इबान। मुख्यधारा की संस्कृति के साथ ऐसी जातीय संस्कृति के आकलन के कारण ऐसी मलय बोलियों का उपयोग घट गया है; इन बोलीभाषाओं की कुछ किस्मों को विलुप्त होने का खतरा है। ब्रुनेई में अंग्रेजी भाषा का भी प्रयोग किया जाता है। यह ब्रुनेई स्कूलों में प्राथमिक और माध्यमिक दोनों स्तरों पर पढ़ाया जाता है और अक्सर पूरे देश में सड़क के संकेतों में देखा जाता है। मंदारिन चीनी, बड़े पैमाने पर अल्पसंख्यक चीनी समुदाय द्वारा उपयोग की जाने वाली भाषा का व्यापक रूप से उपयोग किया जाता है। हालांकि आधिकारिक तौर पर मान्यता प्राप्त नहीं है, भाषा कुछ चीनी संचालित स्कूलों में और राज्य संचालित यूनिवर्सिटी ब्रुनेई दारुसलाम में एक वैकल्पिक विषय के रूप में पढ़ाया जाता है। होक्किएन जैसी चीनी बोलियां आम तौर पर चीनी समुदाय में बोली जाती हैं, हालांकि उनकी उपयोग कम हो रही है क्योंकि युवा पीढ़ी बोलीभाषा के खर्च पर मंदारिन चीनी उठाती है।

धर्म

इस्लाम ब्रुनेई का आधिकारिक धर्म है; मुस्लिम 78% से अधिक आबादी बनाते हैं। ब्रुनेई के संविधान में कहा गया है कि "उस धर्म के शफीई संप्रदाय के अनुसार ब्रुनेई दारुसलाम का धर्म मुस्लिम धर्म होगा", हालांकि यह प्रतिबंधों के बावजूद धार्मिक स्वतंत्रता की भी गारंटी देता है। सत्तारूढ़ राजा को मलया इस्लामी राजशाही के नाम से जाना जाने वाला एक प्रणाली के तहत देश में इस्लाम के बचावकर्ता के रूप में चित्रित किया गया है, जबकि राज्य के धार्मिक मामलों के मंत्रालय आधिकारिक तौर पर ब्रुनेई में इस्लाम को बढ़ावा देते हैं।

खेल

फुटबॉल ब्रुनेई में एक बेहद लोकप्रिय खेल है। ब्रुनेई एथलीटों ने ओलंपिक खेलों, राष्ट्रमंडल खेलों और दक्षिण पूर्व एशियाई खेलों जैसे प्रतियोगिताओं में विश्व स्तर पर प्रतिस्पर्धा की है।
मेरा जीवन दर्शन

यह डाक्टर कर्ण सिंह की एक प्रसिद्ध पुस्तक है।
सलवार कमीज़

इतिहास

पैंट, या सलवार, पंजाबी मेंसलवार के रूप में जाना जाता है: ਸਲਵਾਰ ਕ਼ਮੀਜ਼ सलवार, या शलवार के શલવાર કમીજ઼ गुजराती सलवार, या शलवार और उर्दू में शलवार क़मीज़: شلوار قمیض. शब्द फ़ारसी से आता है: شلوار, पैंट अर्थ।
तंजावुर रंगानायकी राजयी

जीवनी

राजयी का जन्म ५ मई, १९२२ में तंजावुर, मद्रास, ब्रिटिश भारत में कर्नाटिक संगीतकारों के परिवार में हुआ था। उनकी माँँ और दादी दोनों ही संगीतकार थीं और राजयी भी गायक बनना चाहती थी। इसी कारण उन्होंने कर्नाटक संगीत में प्रशिक्षण प्राप्त किया। तमिल फिल्म निर्देशक टी आर रामन्ना उनके भाई हैं, जिन्होंने सकुबाई से शादी की थी।

व्यवसाय

१९३९ की तमिल फिल्म "कुमाला कुलथुनगान" में राजयी ने अपने फिल्मी व्यवसाय की शुरुआत की। वहाँ वह "टी आर राजकुमारी" के किरदार से, जो औसत कमाई करने वाली फिल्म थी, पहले काम किया था। उनकी पहली फिल्म कुमाला कुलथुनगान, एक छद्म-ऐतिहास का निर्माण है जो डेक्कन सिनेटोन ने हार्ले रोड में अपने स्वयं के स्टूडियो में किया था। उनकी दूसरी फिल्म कच्छ देवयानी (१९४१) एक हिट थी और फिल्मों में अपना व्यवसाय की शुरुआत करने में काफी मदद मिली। १९४४ में, राजकुमारी ने रिकॉर्डिंग ब्रेकिंग फिल्म हरिदास में एम० के० थुगगराज भगवतर के साथ अभिनय किया और अपने ग्लैमरस चित्रण के लिए मान्यता प्राप्त की। वह तमिल फिल्मों की एक कामयाब अभिनेत्री थी और उनके स्क्रीन नाम 'टी आर राजकुमारी' के तहत वह तमिल सिनेमा की शीर्ष नायिका के रूप में उभरी। 
२० सितंबर, १९९९ को चेन्नई, तमिलनाडु, भारत में राजकुमारी की मृत्यु हो गई

फिल्मोग्राफी

तमिल फिल्म कैरियर में, राजकुमारी ने कई प्रमुख फिल्म सितारों सहित मुख्य भूमिका के रूप में कार्य किया जैसे की थ्यगाराजा भागावाथर, टी आर महलिंगम, के.आर. आर रामस्वामी, पी यू चिन्नाप्पा, एम जी रामचंद्रन और शिवाजी गणेश। उन्होंने एक फिल्म निर्माण कंपनी भी शुरू की अपने भाई के साथ "आर आर पिक्चर्स" और वाजापिरंधवन (१९५३), कोन्डुककिली (१९५४), गुल-ए-बागावली (१९५५), पासम (१९६२), पेरिया इदाथू पेन (१९६३), पानम पद्दीथवन (१९६५) और परककुम पावाई (१९६) जैसी फिल्मे निर्मित की। 
एक अभिनेत्री के रूप में उनकी आखिरी फिल्म वानमपाडी (१९६३) थी।
सैयद सालार मसूद ग़ाज़ी

सैयद सालार मसूद ग़ाज़ी या गाज़ी मियाँ (1014 - 1034)  अर्ध-पौराणिक ग़ज़नवी सेना का मुखिया था जिसे सुल्तान महमूद का भाँजा कहा जाता है। माना जाता है कि वह 11वीं शताब्दी की शुरुआत में भारत के विजय में अपने मामा के साथ आया था, हालांकि ग़ज़नवी इतिवृत्त में उसका उल्लेख नहीं है।
12वीं शताब्दी तक, सालार मसूद एक संत के रूप में प्रतिष्ठित हो गए थे और भारत के उत्तर प्रदेश, बहराइच में उनकी दरगाह तीर्थयात्रा का स्थान बन गई थी। हालांकि, ग़ज़नवी के साथ उनका संबंध केवल बाद के स्रोतों में दिखाई देता है। उनकी जीवनी का मुख्य स्रोत 17वीं शताब्दी की ऐतिहासिक कल्पित कथा मिरात-ए-मसूदी है।

किंवदंती

सन् 1011 में अजमेर के मुस्लिम जिनके अधिकारों का स्थानीय हिंदू शासकों द्वारा उल्लंघन किया जा रहा था, गज़नी के सुल्तान महमूद से मदद की माँग की। महमूद के सेनापति सालार साहू ने अजमेर और आस-पास के क्षेत्रों के हिंदू शासकों को हराया। एक इनाम के रूप में महमूद ने अपनी बहन का सालार साहू से विवाह किया। मसूद इसी विवाह का बालक था। मसूद का जन्म अजमेर में 10 फरवरी  सन् 1014 में हुआ था।
फौजी और धार्मिक उत्साह से प्रेरित, मसूद ने ग़ज़नवी सम्राट से भारत आने और इस्लाम फैलाने की अनुमति माँगी। 16 साल की उम्र में, उसने सिंधु नदी पार करते हुए भारत पर हमला किया। उसने मुल्तान पर विजय प्राप्त की और अपने अभियान के 18वें महीने में, वह दिल्ली के पास पहुँचा। गज़नी से बल वृद्धि के बाद उसने दिल्ली पर विजय प्राप्त की और 6 महीने तक वहाँ रहा। उसके बाद उसने कुछ प्रतिरोध के बाद मेरठ पर विजय प्राप्त की। इसके बाद वह कन्नौज चला गया।
मसूद ने सतरिख में अपना मुख्यालय स्थापित किया और बहराइच, हरदोई और बनारस का कब्जा करने के लिए अलग-अलग बलों को भेज दिया। बहराइच के राजा समेत स्थानीय शासकों ने उसकी सेना के खिलाफ गठबंधन बनाया। उसके पिता सालार साहू तब बहराइच पहुंचे और दुश्मनों को हराया। उसके पिता सालार साहू का 4 अक्तूबर 1032 को सतरिख में निधन हो गया। मसूद ने अपने अभियानों को जारी रखा।
बहराइच के हिंदू प्रमुख पूरी तरह से अधीन नहीं हुए थे, इसलिए मसूद स्वयं सन् 1033 में बहराइच पहुँचा।
सुहेलदेव नामक शासक के आगमन तक, बहराइच में अपने हिंदू दुश्मनों को मसूद हराता चला गया। वह 15 जून 1034 को सुहेलदेव के खिलाफ लड़ाई में पराजित और घातक रूप से घायल हो गया। मरने के दौरान, उसने अपने अनुयायियों से पवित्र जलाशय के तट पर उसे दफनाने के लिए कहा। क्योंकि वह युद्ध में मारा गया था, उसे गाज़ी (धार्मिक योद्धा) के रूप में जाना जाने लगा।

वर्तमान

2000 के दशक तक, मसूद के दरगाह में आयोजित वार्षिक मेले के अधिकांश आगंतुक हिंदू थे। सालार मसूद की महिमा करने वाली स्थानीय किंवदंतियों के मुताबिक, उसका हत्यारा सुहेलदेव एक क्रूर राजा थे जिसने अपनी प्रजा का दमन किया। हालांकि, हिन्दू राष्ट्रवादी संगठनों ने सुहेलदेव को एक हिंदू व्यक्ति के रूप में चित्रित करने का प्रयास किया है जो मुस्लिम आक्रमणकारियों के खिलाफ लड़ा था। इन कथाओं में, मसूद को एक क्रूर शासक के रूप में चित्रित किया गया है जिसने हिंदू महिलाओं का नाश किया।
बागा, गोवा

बागा तट

बागा समुद्र-तट उत्तरी गोवा का एक लोकप्रिय पर्यटक स्थल है। बागा कस्बा सिन्क्वैरिम, कैण्डोलिम से प्रारम्भ होकर कालनगूट से होकर जाने वाले समुद्र-तट पर स्थित है जो बागा तक सन्निहित है। इस समुद्र-तट पर झोंपडियों और मत्स्य-ग्रहण नौकाओं की पंक्तियाँ होती हैं, और उच्च ज्वार भाटे के समय तट संकरा हो जाता है। बागा समुद्र-तट पैरासेलिंग, जल-क्रीड़ाओं और डॉलफ़िन परिभ्रमण के लिए भी प्रसिद्ध है।
अगद तन्‍त्र

आयुर्वेद चिकित्सा का एक विभाग।
जाल समेटा

जाल समेटा हरिवंश राय बच्चन की एक कृति है।
सम्यक् तत्परता

किसी अनुबन्ध पर हस्ताक्षर करने के पूर्व किसी व्यापार या किसी व्यक्ति की जाँच-परख करना सम्यक् तत्परता (Due diligence) कहलाता है।
कुछ स्थितियों में सम्यक् तत्परता वैधानिक रूप से अनिवार्य होती है किन्तु प्रायः यह स्वैच्छिक जाँच के ही रूप में सामने आती है। विभिन्न उद्योगों में सम्यक तत्परता का एक उदाहरण यह है कि जब कोई किसी दूसरे उद्योग को हस्तगत करना (acquire) चाहता है तब वह उस कम्पनी का मूल्यांकन करता है।
कोशिश

कोशिश का अर्थ प्रयास है।

उदाहरण

हम कोशिश से ही कमियाबी का मार्ग ढूंड सकते हैं।

मूल

कोशिश एक फ़ारसी शब्द है।
सिद्धान्तकौमुदी

सिद्धान्तकौमुदी संस्कृत व्याकरण का ग्रन्थ है जिसके रचयिता भट्टोजि दीक्षित हैं। इसका पूरा नाम "वैयाकरणसिद्धान्तकौमुदी" है। भट्टोजि दीक्षित ने प्रक्रियाकौमुदी के आधार पर सिद्धांत कौमुदी की रचना की। इस ग्रंथ पर उन्होंने स्वयं प्रौढ़ मनोरमा टीका लिखी। भट्टोजिदीक्षित के शिष्य वरदराज भी व्याकरण के महान पण्डित हुए। उन्होने लघुसिद्धान्तकौमुदी की रचना की।
पाणिनीय व्याकरण के अध्ययन की प्राचीन परिपाटी में पाणिनीय सूत्रपाठ के क्रम को आधार माना जाता था। यह क्रम प्रयोगसिद्धि की दृष्टि से कठिन था क्योंकि एक ही प्रयोग का साधन करने के लिए विभिन्न अध्यायों के सूत्र लगाने पड़ते थे। इस कठिनाई को देखकर ऐसी पद्धति के आविष्कार की आवश्यकता पड़ी जिसमें प्रयोगविशेष की सिद्धि के लिए आवश्यक सभी सूत्र एक जगह उपलब्ध हों।
पुरस्थ

पुरस्थ या पौरुष ग्रंथि (प्रॉस्टेट) केवल पुरुषों में पाई जाने वाली एक छोटी ग्रंथि है, जो लिंग और मूत्राशय के बीच में होती है।
न्हान डान

यह् एक प्रमुख दैनिक समाचार पत्र है।
नरीमन हाउस

नरीमन हाउस को छाबड़ लुबाविच केंद्र के नाम से भी जाना जाता है। यह पंचमंज़िला इमारत २६ नवम्बर २००८ मुंबई में श्रेणीबद्ध गोलीबारी के समय आतंकवादियों द्वारा कब्ज़े में लिए जाने के बाद सबके समाचारों में आई। यह भवन यहूदियों की मदद करने के लिए बनाया गया एक केंद्र है, जहाँ यहूदी पर्यटक भी अक्सर ठहरते हैं। छाबड़-लुबाविच धर्म का पालन करने वाले लगभग ४००० दंपतियों ने विश्व के ७३ देश में छाबड़ हाउस खोल रखे हैं। मुंबई के छाबड़ हाउस को चलाने वाले दंपती के आतंकी हमले में मारे जाने के बाद कई देशों से युवा छाबड़-लुबाविच विश्वासी यहाँ पहुँचे हैं। २००३ में मुंबई में नवविवाहित होल्त्सबर्ग दंपत्ति ने नरीमन हाउस में पहला छाबड़ हाउस खोला था।
राजोपुर गाँव, दनडारी (बेगूसराय)

यातायात

== आदर्श स्थल ==Chath Puja Rajopur Ghat
हसीना मान जायेगी (1999 फ़िल्म)

संक्षेप

अमीरचंद (कादर ख़ान) दो शरारती बेटे - सोनू (संजय दत्त) और मोनू (गोविन्दा) के बदकिस्मत पिता हैं। दोनों हमेशा शरारत करते रहते हैं। उनमें से अधिकतर वो अमीरचंद से धन चोरी करने का लक्ष्य रखते हैं।
शुरुआती दृश्य में वह गैंगस्टर के रूप में नाटक करते हैं और अपने पिता को बुलाते हैं। उनसे कहते है कि यदि वह जीना चाहते हैं तो एक बड़ी राशि दे। योजना विफल हो जाती है क्योंकि अमीरचंद टैक्सी का चालक बन जाता है जिसमें वे भाग रहे थे। बाद में, उन्होंने शकुंतला (बिन्दू) के साथ अपने पिता की शादी को फिक्स किया और उसके भाई जमनादास (असरानी) से अग्रिम दहेज के रूप में एक लाख रुपए ले लिए। यह योजना भी असफल हो जाती है क्योंकि अमीरचंद जामनादास और उनकी बहन को अपनाने से इनकार करते हैं।
अमीरचंद अपने बेटों को जीवन में गंभीर होने की चेतावनी देता है। उन्होंने मोनू से कार्यालय में जाने के लिए कहा और सोनू को गोवा जाकर कुछ पैसे लेने के लिये भेजा जो उन्होंने किसी को उधार दिये थे। जबकि मोनू लड़कियों के छात्रावास में घुसकर रितु (करिश्मा कपूर) के साथ छेड़छाड़ करता है, वहीं सोनू गलती से पैसे लेने गुलजारीलाल वर्मा (अनुपम खेर) के यहाँ जाता है। वहाँ वह पूजा (पूजा बत्रा) से मिलता है। रितु और पूजा दोनों गुलजारीलालकी बेटियां हैं।
सोनू और मोनू क्रमशः पूजा और रितु से प्यार करते हैं। सोनू मोनू को उसका चाचा बनकर को गोवा में बुलाता है। पूजा के विवाह उससे करने के लिये। ऐसे भ्रम की एक श्रृंखला की बन जाती हैं क्योंकि गुलजारिलाल की बहन संतो (अरुणा ईरानी) भी मोनू (चाचा के रूप) के साथ प्यार में पड़ती है।
समस्या से छुटकारा पाने के लिए, सोनू और मोनू ने चट्टान के ऊपर से अंकल की एक डमी फेंक दी। लेकिन अस्तित्वहीन चाचा की हत्या के लिए उन्हें गिरफ्तार कर लिया जाता है। अमीरचंद को इसके बारे में पता चलता है और वह गोवा अपने सहायक कुंज बिहारीलाल (सतीश कौशिक) के साथ पहुँचते हैं। वह गुलजारीलाल के साथ पुलिस स्टेशन जा रहे होते हैं, तो उनका भाई (आशीष विद्यार्थी) द्वारा अपहरण कर लिया जाता है। भूतनाथ (परेश रावल) की मदद से मोनू और सोनू जेल से भागते हैं और अपने पिता और होने वाले ससुर को बचाते हैं। इस प्रकार वह योग्य बेटे साबित होते हैं।
करील

करील (करीर )यह एक प्रसिद्ध काँटेदार झाँड़ी है जिसमें पत्ते नहीं होते।यह कंकरीली भूमि में उगने वाली झाड़ी है। यह उष्ण जलवायु का पादप है। जिस समय करील की झाड़ी में पुष्प और फल लगते हैं उस समय इसकी शोभा निराली होती है।

पत्तियां

पत्तियां काँटों के रूप में होती हैं।

फूल

इसके पुष्प चार पंखुड़ी वाले लाल रंग के होते हैं।

फल

कच्चे फल हरे रंग के नीम के फल की तरह और पकने पर लाल हो जाते हैं।

उपयोग

इस वृक्ष का आयुर्वेदिक उपयोग भी बहुत अधिक है।यह डायबिटीज के मरीजों के लिए उपयोगी है। कुष्ठरोग तथा अन्य चर्मरोगों में इसका उपयोग रामबाण इलाज के लिए किया जाता है|कच्चे फलों से सब्जी , कढ़ी एवं आचार बनाया जाता है।
आशुतोष पाणिग्रही

आशुतोष पाणिग्रही एक कलाकार और गिनीज वर्ल्ड रिकॉर्ड धारक हैं। वर्तमान में उनके पास वर्ल्ड के सबसे बड़े इंडोर म्यूरल (श्याम वाटिका में मौजूद विश्व का विशालतम भीतरी भित्तिचित्र) बनाने का रिकॉर्ड है। अगस्त 2005 में उन्हें गिनीज वर्ल्ड रिकॉर्ड्स ने यह उपाधि दी थी। 
उनके द्वारा निर्मित भित्तिचित्र का क्षेत्रफल 904 m² (9,731 ft²) है। यह श्याम वाटिका में मौजूद है। 
एक निजी स्वामित्व वाले ऑडिटोरियम, श्याम वाटिका की सभी आंतरिक दीवारों और छत पर कलाकारी की गयी है, जो कि उत्सव-भोज और जलसों के लिए काम में ली जाती है। यह कला पहले से ही रिकॉर्ड तोड़ने के मक़सद से तैयार की गई थी।
वैज्ञानिक परिकलित्र

इतिहास

पहला वैज्ञानिक परिकलित्र १९६८ में जारी किया गया था। यह निर्देशयोग्य (प्रोग्रामयोग्य) हैवलेट-पैकर्ड (Hewlett-Packard) HP-9100A था। HP-9100 श्रृंखला पूरी तरह से असतत ट्रांजिस्टर (प्रथनक) तर्क से निर्मित हुई थी, जिसमें कोई एकीकृत सर्किट (एकीकृत परिपथ) नहीं थे। हैवलेट-पैकार्ड का HP-35 १ फरवरी, १९७२ को पेश किया गया था। यह दुनिया का पहला सुवाह्य वैज्ञानिक परिकलित्र था।
सोयोंबो (संकेत)

सोयोम्बो संकेत (मंगोल: Соёмбо, ᠰᠣᠶᠤᠮᠪᠤ, सोयोंबो लिपि का एक विशिष्ट वर्ण है जो मंगोलिया का राष्ट्रीय संकेत है। 'सोयोम्बो' शब्द संस्कृत के 'स्वयंभू' शब्द का अपभ्रंश है जिसका अर्थ 'स्वयं जन्मा हुआ' है। यह संकेत मंगोलिया के ध्वज में है और उसके राष्ट्रीय चिह्न (एम्बलम) में भी है।
के.के. हेब्बार

प्रारंभिक जीवन

उनका जन्म 1911 में भारत में उडुपी के नज़दीक कटिंगेरी में तुलु भाषी ब्राह्मण परिवार में हुआ था। बचपन से ही हेब्बार का रुझान कला की ओर था क्योंकि उनके पिता सामयिक मूर्तिकार थे जो गणेश की मूर्तियाँ बनाते थे। एक कलात्मक पारिवारिक पृष्ठभूमि से होने के नाते हेब्बार ने कला की पढ़ाई की और 1940-1945 के बीच जे.जे. स्कूल ऑफ़ आर्ट, मुम्बई में इसका औपचारिक अध्ययन किया। बाद में उन्होंने पेरिस में अकादेमी जूलियन में भी कला का अध्ययन किया।

कैरिअर

हेब्बार की आरंभिक कलाकृतियों को केरल चरण कहा गया क्योंकि उन्होंने लगातार मालाबार और तुलु नाडू के सतत क्षेत्रों का चित्रण किया। बाद में उन्होंने अन्य विषयों के साथ प्रयोग करना शुरू किया। उनकी कला पॉल गौगुइन और अमृता शेरगिल से प्रेरित थी।आर्ट नाऊ इन इंडिया में उन्होंने पहली बार अंतरराष्ट्रीय स्तर पर दर्शकों का दिल जीता जिसका आयोजन ब्रसेल्स और लंदन में 1965 में किया गया था। उनकी कलाकृतियों को आज भारतीय कला इतिहास में अत्यधिक प्रभावशाली माना जाता है। हेब्बार ने विभिन्न अंतरराष्ट्रीय कला प्रदर्शनियों में भी भाग लिया जैसे कि वेनिस बिनाले, साओ पाउलो आर्ट बाईएनिअल साथ ही साथ टोक्यो बाईएनिअल.

पुरस्कार

हेब्बार को अपने सम्पूर्ण जीवन में कई पुरस्कार मिले जिसमें शामिल हैं भारत का चौथा और तीसरा सर्वोच्च नागरिक सम्मान पद्म श्री और पद्म भूषण पुरस्कार.उनके अन्य पुरस्कारों में शामिल हैं अकेडमी ऑफ़ फाइन आर्ट्स, कोलकाता, बॉम्बे आर्ट सोसायटी पुरस्कार, बम्बई राज्य पुरस्कार, ललित कला अकादमी पुरस्कार, वर्ना शिल्पी के वेंकटप्पा पुरस्कार, मैसूर विश्वविद्यालय से डॉक्टरेट की मानद उपाधि, सोवियत लैंड नेहरू पुरस्कार.
कुटीर उद्योग

कुटीर उद्योग सामूहिक रूप से उन उद्योगों को कहते हैं जिनमें उत्पाद एवं सेवाओं का सृजन अपने घर में ही किया जाता है न कि किसी कारखाने में। कुटीर उद्योगों में कुशल कारीगरों द्वारा कम पूंजी एवं अधिक कुशलता से अपने हाथों के माध्यम से अपने घरों में वस्तुओं का निर्माण किया जाता है। 
भारत में प्राचीन काल से ही कुटीर उद्योगों का महत्त्वपूर्ण योगदान रहा है। अंग्रेजों के भारत आगमन के पश्चात् देश में कुटीर उद्योगों तेजी से नष्ट हुए एवं परम्परागत कारीगरों ने अन्य व्यवसाय अपना लिया। किन्तु स्वदेशी आन्दोलन के प्रभाव से पुनः कुटीर उद्योगों को बल मिला और वर्तमान में तो कुटीर उद्योग आधुनिक तकनीकी के समानान्तर भूमिका निभा रहे हैं। अब इनमें कुशलता एवं परिश्रम के अतिरिक्त छोटे पैमाने पर मशीनों का भी उपयोग किया जाने लगा है।